
De  difficultatibus  quibusdam 
in   Pindari   carminibus   explicandis. 


Quisquis  Pindari  carmina  accuratius  inspexerit  et  adamaverit,  non  solum  deplorabit, 
quod  ex  septendecim  poetae  libris,  quos  Suidas  et  Vita  Vrat.  enumerant,  quattuor  tantum 
neque  ii  omnium  dignissimi  nobis  servati  sunt,  sed  in  iis,  quae  supersunt,  carminibus 
aliarum  quoque  litterarum  Graecarum  iacturam,  imprimis  historicarum  aegerrime  feret, 
Jam  veteres  grammatici  Pindarum  difficillimum  esse  intellectu  omnes  consenserunt,  ac  maxime 
propter  dicendi  genus  gravissimum  ita  judicaverunt  Pindari  non  minus  quam  Aeschyli 
proprium.  Ad  hanc  vero  difficultatem  quam  elocutionis  ratio  offert,  in  epiniciis,  quae 
dicuntur,  legendis  aliud  quoddam  est  impedimento,  quod  in  rebus  inest,  quae  a  poeta  trac- 
tantur,  quae  res  modo  ad  victorem  vel  victoris  gentem  patriamve,  modo  ad  ipsum  poetam  perti- 
neant.  Ubi  poeta  eiusmodi  res  uberius  tractavit,  ex  ipsa  tractationis  ratione  ipsisque  poetae 
verbis  nonnunquam  perspicere  ac  cognoscere  possumus  ea,  quae  ad  intelligendum  carmen 
necessaria  sunt,  id  quod  fieri  non  potest,  ubi  poeta  res  parum  notas  paucis  modo  verbis 
leviter  tetigit. 

Aliae  difficultates  in  epiniciis  expHcandis  ratione  rhythmica  ac  metrica  efficiuntur,  aUae 
singulari  carminum  componendorum  arte  Pindarica,  quippe  quae  ab  omnium  poetarum  cete- 
rorum  arte  compositionis  maxime  abhorreat. 

De  nonnuUis  eiusmodi  difficultatibus  pauca  quaedam  hoc  loco  collaturi  sumus. 

Notum  est  nonnulla  Pindari  carmina  epinicia  epodis  carere.  Videamus  iam,  quae  viri 
doctissimi  de  hac  carminum  ratione  protulerint. 

Quibus  causis  Pindarus,  ut  nonnulla  carmina  epinicia  jnovoOrpoqjiHa  pangeret,  com- 
motus  sit,  diversae  coniecturae  factae  sunt. 

Westphal  monostrophicam  carminum  formam  vetustiorem  recte  appellavit.  Cur  autem 
Pindarus  interdum  vetustiore  illa  forma  usus  sit,  vir  doctissimus  non  demonstravit. 

L.  Schmidt  (de  Pindari  vita  et  poesi  p.  90)  complura  carmina  monostrophica  falso 
epiniciis  Pindaricis  immixta  esse  sibi  persuasit.  Carmina  quaedam  paulo  minora  poetam,  sicut 
P.  VII.  et  01.  X,  non  composuisse,  quibus  ipsis  victorias  quasdam  celebraret,  sed  ampHora 
carmina  victoribus  promitteret.  Quam  ob  causam  illa  carmina  minora  quasi  epistolas  esse  poe- 
ticas,  quibus  Pindarus  sese  plus  otii  nactum  magnificentius  victores  laudaturum  esse  polliceretur. 
Atque  sunt  quidem  nonnulla  carmina  monostrophica,  velut  Ol.  XIV.  Pyth.  XII.  N.  II.,  breviora, 
ut  facile  nobis  persuadeamus,  ea  carmina  Pindarum  festinantem  scripsisse. 


Sed  alia  Pindari  carmina  monostrophica  eiusmodi  epistolae  poeticae  certo  non  sunt, 
Neque  enim  tam  brevia  sunt  quam  ea,  quae  supra  commemoravimus,  neque  eorum  argumenta 
epistolam  quandam  indicant.  Complures,  velut  N.  IX.,  tam  perpolita  sunt,  et  metris  et  argu- 
mentis  tam  praeclara,  ut  non  liceat  cogitare  Pindarum,  cum  ea  carmina  componeret,  otio  caruisse. 

Ceterum  Schmidt  ipse  concedit  fieri  potuisse  variis  de  causis,  ut  poeta  monostrophica 
forma  uteretur  pro  TrepvcoTrais  illis,  quae  a  Stesichoro  inventa  vulgaris  carminum  choricorum 
forma  facta  est. 

Thiersch  dicit  carmina  monostrophica  fortasse  in  pompae  ingressu  cantata  esse  eaque 
sola  ita  cantari  potuisse. 

Sed  ne  unvim  ex  iis  carminibus  certo  dicere  possumus  cantatum  esse  in  pompa  urbem 
ing-rediente  vel  per  vias  urbis  procedente.  Ol.  XIV,  14  et  N.  II,  24  Hwfxo?  commcmoratur, 
[TovSe  Jic^piov  m  evjAevn  tvxoi  Hoijqta  fJi(3oDVTa  et  &3  noXnai  Hoo/udBaTS  TifAoSijjuoJ  dvv  evhXii 
voGTcp  Ed.  Bergk.)  sed  ita,  ut  probabilem  coniecturam  de  cantandi  ratione  inde  facere  non  liccat. 
AUa  carmina,  quae  in  pompa  cantata  esse  vulgo  dicuntur,  ex  strophis  cum  antistrophis  et 
epodis  composita  sunt,  velut  Ol.  XI.  (X),  XIII. 

Ex  forma  monostrophica,  qua  ratione,  in  pompane  an  ubi  pompa  constiterit,  carmina  epinicia 
cantata  sint,  recte  colligi  non  potest.  Ego  quidem  mihi  persuadere  non  potui  unum  alterumve 
carmen  Pindaricum  in  pompa  procedente  cantatum  esse  exceptis  iis,  quae  ex  ipsa  cantandi 
ratione  npoGoSia  appellabantur,  atque  si  memoriae  proditum  est  carmina  quaedam  iv  ko6/.u'p 
cantata  esse,  iUud  eV  7iooj.i(p  ita  intelligendum  essedico,  ut  unumquodvis  carmen  £7r/Kz«oKcantatum 
esse  statuamus,  ubi  primum  pompa  ad  carmen  cantandum  constiterit.  Sed  de  ea  re  alii  aliter 
iudicaverunt.  Yehit  Dissen  Nem.  IX.  a  choro  procedente  cantatum  ob  eamque  causam  mono- 
strophice  compositum  esse  coniecit,  cui  contraria  est  conjectura  L.  Schmidtii,  qui  Nem.  IX.  in 
Chromii  aedibus  ab  eius  hospitibus  convivantibus  cantatum  esse  vuh  cum  hilaritatem  quandam 
carminis  propriam  tum  formam  monostrophicam  in  animo  secum  considerans. 

Dissenio  hoc  carmen  videtur  cantatum  esse  in  pompa,  cum  Chromius  tanquam  redux 
e  certamine  Sicyonio,  ut  victores  solerent,  magno  comitatu  sollemni  veheretur  per  urbem.  Post 
pompam  Chromium  eiusque  amicos  convenisse  ad  convivium.  Ut  sententiam  suam  probaret, 
Dissen  vs.  4:  t6  Hparydinnov  ydp  tS  ap/x  dvaftaivo^Vy  quae  verba  nisi  de  pompa  intellegi  non 
possent,  et  extremam  carminis  partem  attuHt,  ubi  poeta,  cum  iam  pompa  ad  Chromii  domum 
accessisset,  ut  phialae  promerentur,  hortatur. 

Qua  de  re  secus  existimavit  L.  Schmidt  (Pind.  V.  et  P.  p.  240) ;  contendit  enim  carmen  in 
convivio  cantatum  esse,  quod  Chromius  amicis  suis  apparavisset,  pompam  autem  convivio 
successisse.  Nec  vero  Schmidtii  argumenta  probanda  sunt.  Dixit  autem  vir  doctissimus  Pindari 
illa  ^^'^ap6aXia  8h  napa  Jiparijpa  (pi?i'd  yivExai'-  ad  verbum  esse  intelUgenda  ac  sic  vertenda: 
„audax  vero  fit  vox  inter  pocula",  quae  verba  manifesto  ab  amicis  Chromii  cantata  esse  in  con- 
vivio  accubantibus.  Sed  tantum  abest,  ut  locum,  quem  memoravimus,  aeque  ac  Schmidt  in- 
terpretemur,  ut  verba  illa  universe  dicta  esse  neque  magis  ad  res  praesentes  pertinere  quam  ad  rcs 
futuras  arbitremur.     GeneraUter  dicta  sunt  ctiam  ea,  quae  antecedunt. 

Sententia  autem  iUa  de  voce  inter  pocula  audaci  transitionem  parat  ad  ea,  quae  sequuntur, 
ut  hoc  modo  locus  (vss.  48 — 50)  expUcandus  sit:  „Cantavimus  virtutem  fortunamque  Chromii, 
qui  omnia  nactus  sit,  quae  homini  feUciter  contingere  possunt;  nunc  vero  potemus,  misceat 
igitur  quis  vinum  etc."     Admonet  igitur  poeta  Chromii  amicos,  ut  iam  aggrederentur  ad  con- 

vivium  paratum  alacribus  animis  in  convivioque  et  iocis  et  versibus  more  solito  celebrarent 
victoriam,  quam  pompa  sacrificiisque  et  carmine  iam  afFatim  celebrassent.  Quisquis  rebus 
^estis  non  modo  gloriam  sed  etiam  opes  sibi  parasset,  eum  iam  otio  ac  quieti  se  dedere  licere 
(vs.  46 — 48  6v^7r66ioy);  quisquis  autem  in  ludis  vicisset,  eum  non  modo  pompa  et  sacrificiis, 
(quae  modo  sunt  peracta),  sed  etiam  carmine,  (quod  tum  ipsum  peragebatur)  itemque  convivio 
laeto,  quod  iam  esset  incipiendum,  celebrari  decere.  Carmen  et  convivium  ita  esse  coniungenda, 
ut  cantui  potus  et  potui  cantus  succederet.  Vocem  carmine  cantato  fatigatam  denuo  reficiendam 
€sse  inter  pocula,  ut  rursus  et  verbis  solutis  et  versibus  subitis  iocularibusque  victorem  posset 
laudare  et  celebrare.  Itaque  verbis  iis,  ad  quae  Schmidt  provocavit,  hoc  timtum  efficitur, 
soUemnibus  ceteris  peractis  etiam   convivium  mox  esse  subsecuturum. 

Cetera  Schmidtii  argumenta  non  minus  caduca  sunt  quam  quae  refutavimus.  Verba 
€nim  yXvHvv  KG6/-tov  TtfjoqxxTav  „suavem  pompae  praenuntium"  significent  non  necesse  est, 
-cum  Schmidt  ipse  concedat  voce  xco/xos  etiam  convivium  nonnullis  locis  apud  Pindarum 
significari.  Atque  aliis  locis  vox  H^sy/uos  omnino  sollemne  quoddam  omniaque  sollemnium 
oblectamenta  significare  videtur.  Cf.  Ol.  VI,  18:  avdpi  hoj/xov  de^Trora  et  Isth.  II,  30: 
Mai  yap  ovk  dyvooTEi  v/ih'  ivTi  So/ioi  ovre  HGojxrjjv^  oj  0pa6vfiovXi  iparcdv  ovre  /iieXvcd/xTtujv 
doiddv.      De  voce  xoo/ioi    cf  Thiersch  Pind.  Intr.  p.   114  sqq.  — 

Quodsi  Schmidt  monuit  primam  et  ultimas  duas  strophas  carminis  eximiam  quandam 
hilaritatem  laetitiamque  declarare,  eximiae  huius  hilaritatis  ac  laetitiae  quamvis  aptissimae 
ad  conviviura  alias  causas  afferre  possumus.  Admonet  enim  poeta  victorem  rebus  gestis 
celeberrimum  optimeque  meritum,  ut  iam  fruatur  otio  voluptatibusque  ac  deliciis  vitae  sibi 
paratis.     Nonne  eiusmodi  admonitio  iam  per  se  hilaritatem  quandam  efficere  potest? 

Omnino  ea,  quae  Schmidt  proposuit,  quo  tempore  et  qua  ratione  carmen  sit  cantatum. 
tam  insolentia  sunt,  ut  \ix  cuiquam  probari  possint.  Nemo  alius,  quantum  scimus,  eiusmodi  scn- 
tentiam  proponere  conatus  est.  Carmen  epinicium  in  ipso  convivio  inter  pocula  cantatum  esse  ab 
amicis  hospitibusque  Chromii  compotantibus !  Poetam  autem,  cum  carmen  scriberet,  hoc  ipsum 
respicientem,  quod  hospites,  quibus  carmen  canendum  esset,  in  difficihoribus  metris  tractandis 
parum  essent  exercitati,  strophas  breves  forma  monostrophica  simpficissimoque  metro  usum 
composuisse!  Sed  Graecis  numeros  in  carminibus  cantandis  haud  tam  magnam  difficultatcm 
attulisse  liquet,  cum  numerorum  percussiones  ab  eo,  qui  cantum  chorumque  dirigebat,  magno 
cum  strepitu  indicari  pede  solerent. 

Pindari  carmina  epinicia  a  choris  virorum  iuvenumve  bene  exercitatis  cantata  esse  excepto 
Schmidtio  omnes  consentiunt.  (cf  quae  Thiersch  de  hac  re  disputavit,  Pind.  1.  c.  p.  103  sqq.) 
Choreutae  a  Pindaro  ipso  TexTove^  hcJ/ugov  (N.  III.,  4),  artifices  carminum  suorum,  appellantur. 
]\Iulto  probabilius  esset,  si  Schmidt  non  amicos  accubantes  sed  aUos  quosdam  vel  Syracusanos 
vel  Aetnaeos  cantandi  saltandique  peritos,  cum  amici  accubuissent,  carmen  cecinisse  dixisset. 
Sed  inter  pocula  carmen  quoddam  epinicium  cantatum  esse  omnino  verisimile  non  est.  Post 
convivium  enim  pompam  ductam  esse,  id  quod  Schmidt  contendit,  cogitare  non  licet.  Nemo 
enim  ignorat,  veteres  hora  pomeridiana  sole  iam  incUnante  accumbere  neque  tam  mature 
surgere  a  coena  soUtos  esse. 

Quonam  autem  tempore  pompa  ducta  esset,  si  convivium  iam  incepisset,  cum  carmen 
cancretur?  An  vespere?  Credere  non  possumus,  nisi  forte  pompam  illam  vel  noo/iov  cuni 
tumultu    magnaque    cum    petulantia  urbem    perambulasse   statuimus. 


Eiusmodi  kw^ovZ  h.  c.  turbas  iuvenum  lascivorum  semigraviimique  per  vias  urbis  volitasse 
etiamsi  non  negemus,  tamen  dubitamus,  num  id  Schmidtio  ante  oculos  obversatum  sit  cum 
pompam  („Festzug")  convivio  successisse  dixerit.  Pompae  sollemnes  ad  templum  quoddam 
ducebantur,  ubi  diis  sacrificia  rite  fierent.  Sed  haec  hactenus.  Pluribus  iam  non  videtur  opus 
esse   ad  Schmidtii  sententiam  refiitandam. 

lam  videmus,  quae  Schmidt  in  Nemeo  nono  explicando  ex  monostrophica  carminis 
forma  conclusit,  probari  non  posse.  Nec  Nem.  IX.  neque  ullum  aliud  Pindari  epinicium 
in  convivio  cantatum  est.  Eadem  enim  vel  similia  neque  minus  gravia  argumenta,  quam  in 
N.  IX.  etiam  in  aHis  carminibus  illi  cantandi  rationi,  quam  Schmidt  in  N.  IX.  proposuit^ 
repugnant. 

Dissen  ex  verbis  Hojjxddo^ev - oX^wv  is  Xpoj.dou  Sco/x  conchisit  Chromium  quasi  Sicyone 
Aetnam  redeuntem  pompam  sollemnem  inde  a  portis  per  vias  urbis  duxisse  ad  domum  suam. 
Licet  autem  Pindarus,  cum  scripserit  noj/xddo/tsv  Moidai^  illam  quoque  respexerit  pompam,  quae 
cum  hoc  carmine  cantuque  haud  dubie  ahquo  modo  coniungenda  fuit,  tamen  verba  qua  ratione 
Dissen  intellexit,  non  percipienda  sunt.  Quod  poeta  Musas  in  urbem  Aetnam  arcessivit  quasi 
cum  pompa  sollemni  Sicyone  illuc  procedentes,  imprimis  quidem  id  fecit,  ut  hoc  carmen  deae 
ipsae  quasi  nectere  et  ad  finem  perducere  viderentur  {dXX  inecov  htX.)  Carmen  enim  quam- 
vis  multo  ante  a  poeta  perfectum,  cum  canebatur  a  choro,  jMusae  canentibus  quasi  inflare 
videbantur.  Non  poeta  solus  sed  etiam  choreutae  canentes  Musarum  auxilio  egebant  neque 
non  necesse  esse  videbatur  deas  tibiarum  quoque  et  cithararum  cantui  favere. 

Ea  erant  quodammodo  ISIusarum  Aetnae  munera.  Primo  igitur  versu  poeta  se  ipsum 
et  Chromium  cum  Musis  a  hidis  Sicyoniis  Aetnam  proficiscentem  facit,  quasi  a  Chromio 
victoria  modo  parta  esset.  Heyne  vix  ahud  quidquam  vult,  cum  dicit  (ed.  1798)  ?ioojxov  vic- 
toris  duci  Pythiis  Sicyone  habitis  in  Siciliam  ad  urbem  Aetnam. 

Dissenii  sententia  tametsi  Schmidtii  interpretatione  paulo  probabiUor  videtur,  tamen  non 
placet.  Recte  quidem  dicit  vir  doctissimus,  carmen  N.  IX.  in  pompa  cantatum  esse  ut  pona- 
mus,  inducere  posse  versum  quartum.  Verba  illa  „to  HpaTyjc^inTtov  ydp  k  dpjx  dvafiaivoov'-'- 
cum  ad  Chromium  manifesto  pertineant,  pompae  sane  initium  significare  videntur.  Leutschii 
enim  coniecturam,  qui  subiectum  verbi  dvaftaivaiv  vocem  vj-ivoi  esse  dixit,  hoc  loco  omittere 
liceat.  Nos  cum  Dissenio  hoc  quoque  consentimus,  quod  uhimis  strophis  convivium  in  Chromii 
aedibus  provisum  significari  arbitramur.  Concedimus  etiam  id,  quod  Dissenius  non  verbis 
quidem  expressit,  sed  tacite  pro  certo  videtur  sumpsisse,  Chromium,  cum  carmen  fundendum 
curaret,  omnia  cum  Pindaro  communicasse ,  quae  ad  carminis  cantandi  rationem  pertinerent, 
ut  poeta  hymnum  suum  locis,  temporibus,  rebus  victoris  optime  accomodare  posset.  Tamen 
videmus,  „quid  sententiae  (a  Dissenio)  propositae  obstet". 

Si  Dissen  recte  diceret  Chromium,  cum  reverso  ludorum  Sic^-oniorum  tempore  victoriam 
suam  quasi  recentem  celebraret,  tanquam  modo  reducem  e  certamine  pompa  sollemni  per 
urbem  vectum  carmenque  in  pompa  a  porta  quadam  ad  Chromii  domum  procedente  cantatum 
esse,  opus  esset  statuere  Pindarum  carmen  pangentem  accuratissimam  longitudinis  viae  rati- 
onem  habuisse  longitudinemque  carminis  ad  longitudinem  viae  direxisse,  ut  initio  carminis 
initium  pompae  a  porta  quadam  urbis  proficiscentis  et  fine  carminis  finis  pompae  simulque 
initium  convivii  recte  indicaretur.  Ouod  nisi  fecisset  poeta,  fieri  non  potuit,  quin  aHqua  car- 
minis  pars  quasi  stasimon  quoddam  caneretur,  postquam  pompa  constitisset ,   aut   ahquo   loco 


carminis  cantus  intcrmitteretur,  antequam  pompa  ad  finem  propositum  perv^enisset ,  carmen 
igitur  non  uno  tenore  sed  intercapedine  semel  vel  saepius  facta  cantaretur,  Atque  videmus 
quidem  primam  carminis  N.  IX.  stropham  graviore  interpunctione  distinctam  ac  separatam. 
Eodem  loco  etiam  argumentum  carminis  quasi  incisum  esse  facile  animadvertimus.  Neque 
compositio  carminis  neque  continuatio  seriesque  rerum,  quae  carmini  subsunt,  repugnant, 
quominus  carmen  interposito  intervallo  cantatum  esse  ponamus.  jNIedia  carminis  pars  {inde 
a  str.  2.)  quae  summam  carminis  cfficit  continetque,  cum  prima  parte  (str.  i.)  tam  laxe 
cohaeret,  ut  maiorem  quandam  intercapcdinem  inter  has  partes  factam  esse  conicere  liceat. 
Atque  etiam  extrema  carminis  pars  (inde  a  str.  lo.)  quae  ad  convivium  maxime  pertinet,  ab 
antecedentibus  strophis  (et  sensu  et  interpunctione)  satis  distincta  est.  SimiUter  distincta  ac 
divisa  aha  quoque  Pindari  carmina  monostrophica  videmus  cf.  O.  XIV.  Pyth.  VI.  Nem.  II.  N.  IV. 

Nihilominus  vix  nobis  persuadebimus  poctam  carmina,  quae  summa  arte  composuerit, 
cantu  ita  discerpta  ac  dilacerata  voluisse.  ]\Iulto  magis  consentaneum  est  existimare  carmina 
iniyiHa  omnia  aeque  cantata  esse,  ac  pleraque  cetera  quae  dicuntur  chorica  i.  e.  unum- 
quodque  carmcn  totum  certo  quodam  loco,  ubi  chorus  constiterit ;  excepta  sunt  ea  sola, 
quae  ob  cantandi  rationem  suam  ipsorum  propriam  npoGodia  nominatim  dicebantur.  Quae 
cum  ita  sint,  nulHus  momenti  est,  quod  nonnulla  ciirmina  monostrophica  ab  interpretibus 
quibusdam  tyjia)j.iia  esse  dicuntur.  In  numero  prosodiorum  illorum  referenda  certe  non  sunt. 
Carmen  autem  N.  IX.  in  pompa  quidem  sed  postquam  pompa  constitit  ad  x\poHinis  templum, 
sacrificiis  peractis  cantatum  est.  Inde  pompa  ad  Chromii  domum  Chromio  ipso  curru  inve- 
hente  ducta  est,  ubi  epulae  victoris  amicis  iam  erant  paratae.  Kuic  interpretationi  verba  car- 
minis  non  modo  non  repugnant,  sed  praeclarissime  congruunt.  Ceterum  cf  quae  Thiersch 
de  cantandi  ratione  in  Pindari  carminibus  adhibita  1.  c.  p,   103  sqq.  exphcuit. 

Atque  ita  uno  exemplo  iam  demonstrasse  hoc  nobis  videmur,  poetam  non  ideo  in  carminibus 
quibusdam  forma  monostrophica  usum  esse,  ut  haec  carmina  in  convivio  ab  hospitibus  accu- 
bantibus  aut  ab  hominibus  in  pompa  procedentibus  cantarentur,  Namque  nec  hac  nec  illa 
ratione  carmina  epinicia  cantata  esse  veri  est  simile.  Scd  cantata  sunt  omnia  eadem  ratione, 
qua  trag-oediarum  Graecarum  partes  choricae,  quas  dicunt  stasima. 

In  nonnuUis  carminibus  monostrophicis,  velut  Nem.  II.,  Nem,  IX.,  Isth.  VI L,  ubi  impar 
sit  stropharum  numerus,  dubitari  non  posse  Boeckh  dicit  (I,  i.  praef.  p,  XI.),  quin  non  alternent 
strophac  et  antistrophae,  aUis  vero  in  carminibus,  ut  Ol,  XtV.  Pyth.  VI,  XII,  Nem.  IV,  quamvis 
ambiguum  videatur,  utrum  strophae  et  antistrophae  distinguendae  sint,  tamen  strophas  solas 
descripsit  ob  id  ipsum,  quod  tria  illa  carmina,  quae  et  ipsa  epodis  carent,  „impari  stropharum 
numero  decurrunt". 

Diximus  supra,  primam  carminis  N.  IX.  stropham  et  argumento  et  interpunctione  a 
ceteris  strophis  distinctam  ac  separatam  esse,  tanquam  prooemium  vel  praeludium  carminis. 
Si  cetera  Pindari  epinicia  monostrophica,  quae  impari  stropharum  numero  decurrunt,  N.  II. 
et  Jsth.  VII,  (VIII,),  accuratius  consideraverimus,  fortasse  in  his  quoque  similem  rationem  ar- 
gumenti  interpunctionisque  inveniemus,  ut  similis  quaedam  atque  in  N,  IX,  cantandi  ratio 
probabiHs  appareat. 

In  Jsthmio  VII.  (VIIL)  secundam,  quartam,  sextam  stropham  ab  iis  quae  sequuntur 
maiore  interpunctione  videmus  distinctas,  Quid  igitur,  si  priores  sex  strophas  ita  a 
choro  cantatas   saltatasque  esse  conicimus,    ut  strophis  responderint  antistrophae,    postremam 

autem  stropham  quasi  totius  carminis  iTtcpdiHov  a  choreutis  cantatam  esse,  postquam  con- 
stiterint?  In  Nem.  II.,  sicut  in  N.  IX.,  prima  stropha  a  ceteris  graviore  interpunctione  disiuncta 
est ;  fortasse  in  his  duobus  carminibus  choreutae  inde  a  secunda  demum  stropha  saltare  coeperunt 
et  cum  tertiam,  quintam  stropham  canebant,  ita  locum  mutabant,  ut  rursus  ad  suum  quisque 
locum,  unde  moveri  coepisset,  rediret.  In  iis  vero  carminibus  monostrophicis,  in  quibus  par 
est  stropharum  numerus,  unicuique  strophae  antistropham  opponendam  esse  aeque  atque 
in  choricis  tragoediarum  verisimiUus  videtur,  quamquam  metrum  primae  strophae  apud  Pin- 
darum  per  totum  carmen  repetitur.  Sunt  autem  sane,  qui  vulgarem  illam  de  saltandi 
strophas  et  antistrophas  genere  opinionem  omnino  incertam  et  a  grammaticis  ex  ipso 
antistropharum  nomine  haustam  esse  dicant. 

Ceterum  vix  fore  arbitror,  ut  quisquam  coarguere  possit,  cur  poefa  in  nonnuUis  carminibus 
atque  etiam  in  eiusmodi  carminibus,  quae  et  argumento  et  forma  summam  poetae  artem 
declarant,  vetustiore  illa  ac  simpliciore  forma  monostrophica,  iri  ceteris  vero  omnibus  sive 
brevioribus  leviusque  exaratis  sive  longioribus  manifestoque  summa  cum  diUgentia  compositis 
usus  sit  epodis. 

Sed  ea  res,  de  qua  adhuc  verba  fecimus,  non  ita  interpretes  exercuit,  ut  fabularum 
vel  rerum  mythicarum  apud  Pindarum  tractatio. 

Pindarum  omnibus  fere  carminibus  epiniciis  fabulas  quasdam  intexuisse  mythicas  qui& 
est  qui  nesciat?  Quarum  fabularum  expUcatio  interpretibus  non  parvae  est  curae.  Quomodo 
enim  fabula  expediatur,  ad  totius  carminis  consiUum  argumentumque  expUcandum  gravissimi 
momenti  est.  Plerique  putant  Pindarum  fabula  carmini  intexta  res  quasdam  vel  praeteritas 
vel  praesentes,  quae  ad  victorem  ipsum  vel  eius  gentem  patriamque  pertineant,  quasi  imagine 
ostendere  voluisse.  Ita  Boeckh  primus,  post  eum  aUi  res  mythicas  expUcare  studuerunt.  Quod  ne 
Boeckhii  quidem  acumini  contigit,  ut  omnes  fabularum  partes  temporibus  ac  rebus  victoris 
bene  convenire  comprobaret,  aUi  sese  effecturos  esse  speraverunt.  Hi  autem,  quin  ipsi  suas 
fabularum  expUcationes  maximam  ad  partem  in  coniectura  esse  positas  faterentur,  facere  non 
potuerunt. 

Leutsch  (Phil.  XIV.  p.  6i)  in  ista  fabulas  interpretandi  ratione,  quam  ipse  adhibet 
Boeckhii,  Dissemi  coniecturas  emendaturus,  iniuria  ad  Chrysippum,  Aristarchum,  Didymum 
provocat,  quippe  cum  vix  aUcunde  appareat  illos  interpretes  doctissimos  ad  eam  processisse 
coniciendi  audaciam,  quae  hac  aetate  hominibus  doctissimis  placeat. 

Ac  Boeckh  quidem  in  praef  ad  SchoUa  (p.  XVIII.)  „ex  his  antiquis  grammaticis  bonas^ 
observationes  plurimas,  praesertim  ex  fabularum  rerumque  gestarum  notitia  accurata  haustas 
in  vetera  schoUa  venisse,  sed  mixtas  cum  iis  nugas"  iudicat. 

Nobis  ea,  quae  ex  Chrysippi  et  ceterorum  commentariis  supersunt,  hoc  tantum  docere 
videntur,  aUqua  ratione  fabulas  in  Pindari  carminibus  referendas  esse  ad  victores;  sed  hanc 
rationem  non  tam  artam  existimamus  quam  Leutsch  et  aUi  existimaverunt. 

Certe  errant,  qui  Pindarum  ea  ratione  res  mythicas  narrasse  arbitrentur,  ut  quam  accu- 
ratissima  rerum  victoris  ficret  imago. 

]\Iythica  pars  carminum  choricorum  erat  antiquissima,  eam  igitur  in  canticis  tragoediarunt 
quoque  conservatam  videmus.  Pindarus  vero  in  carminibus  epiniciis  fabulas  mythicas,  „pulcher- 
rimam  epiniciorum  partem",  non  modo  ob  eam  causam  adhibuit,  quia  certa  poesis  choricae- 
lex  rerum  mythicarum  ornamentum  exposcebat,    sed  etiam    propterea,    quod  aptissimae   sunt. 


quibus  sententiae  quaedam  generales  doceantur  vel  illustrentur.  Quamquam  non  potest  negari 
poetam,  ubi  res  mythicas  narret,  saepissime  res  quasdam  a  victoribus  vel  gestas  vel  agitatas 
ita  respicere,  ut  vel  laudet  vel  reprehendat  modeste  eos,  quorum  victorias  carminibus  celebret. 
(„Totum  mythicum  dicendi  genus  ilkid  commodum  habet,  quod  et  laus  iucundior  est  indirecta 
quam  directa  et  reprehensio,  et  potuerunt  etiam  politicae  res  graviores  sic  tractari  decore  et 
digne".  Dissen.)  Eiusmodi  laudes  et  admonitiones  fabuHs  quasi  vestitae  atque  ornatae  sunt 
„allusiones"  illae,  quas  vocant  interpretes  nostri  recentiores.  Verum  tamen  quam  cautissimos  esse 
oportet  in  eiusmodi  „allusionibus"  investigandis,  nedum  totam  quandam  fabulam  ex  allusionibus  illis 
constare  putemus. 

Hoc  vero  licet  pro  certo  habeamus,  fabula,  „pulcherrima  divinarum  et  humanarum  rerum 
imagine",  summam  carminis  aliquo  modo  illustrari  et  comprobari.  Atque  saepe  etiam  singulae 
partes  fabulae  singuhs  partibus  sententiae,  quam  potissimum  poeta  ante  oculos  positam  velit, 
respondere  videntur. 

Praeterea  consentaneum  est  poetam  ad  carmen  quoddam  iTriviuov  pangendum  aggre- 
dientem,  si  fieri  potuit,  eam  fabulam  sibi  elegisse,  quae  non  solum  ad  summam  carminis  sed 
etiam  in  victorem  ipsum  quam  maxime  quadraret. 

Cum  Dissenio,  qui  quidem  fabulis  sententiam  carminis  declarari  dicat,  (.,ipsius  thematis 
pulcherrima  declaratio  in  fabulis,")  ita  consentimus,  ut  in  expHcandis  fabulis  primum  ac  maxime 
argumentum  consiliumque  ceterarum  carminis  partium  considerandum  esse  censeamus. 

Dissenii  disputatio  „de  ratione  carminum  Pindaricorum  et  de  interpretationis  genere  iis 
adhibendo"  etiam  nunc  dignissima  est,  quae  legatur.  Vituperaverunt  quidem  Hermann, 
Rauchenstein,  alii  schemata  illa,  quae  Dissen  ad  illustrandam  Pindari  artem  carminum  com- 
ponendorum  proposuit,  atque  etiam  alii  alia  reprobavenmt:  omnes  vero  laudant  diligentiam 
et  curam,  qua  vir  doctissimus  argumenta  carminurn  Pindaricorum  pervestigaverit  remque 
difficillimam  pertractaverit  et  in  mirabilem  quendam  ordinem  redegerit.  Omnibus  haud  dubie 
Dissenii  opusculum  valde  profuit  ad  intelligendum  recteque  explicandum  poetam  Thebanum, 
neque  ceteri  interpretes  eiusdem  viri  doctrina,  quem  vel  impugnent  vel  omnino  negligere 
videantur,  non  usi  sunt,  Atque  ne  Hermann  quidem  Dissenio  merita  omnia  abiudicavit:  quin 
etiam  schemata  illa  non  prorsus  inutilia  dixit  sed  apta  esse  ad  „interpositionem'"  illam,  quam 
Dissen  vocat,  illustrandam  concessit.     (Herm.  opusc.  VI.  p.  23.) 

Dissen,  qui  princeps  rei  gravissimae  operam  ita  navaverit,  ut  materiam  amplissimam  ad 
artem  et  ad  praecepta  revocaret,  argutissime  Pindari  explicandi  rationem  examinavit  dispu- 
tavitque.  In  iis,  quae  scripsit  de  rat.  carm.  Pind.  et  de  int.  gen.,  etiamnunc  invenimus  diffi- 
cillimae  explicationis  normam.  Cum  autem  vir  ille  doctissimus  initium  fecerit  quasi  disciplinae 
cuiusdam,  quid  mirum,  quod  nonnulla,  quae  persecutus  est,  ab  aliis  corrigenda  atque  emen- 
danda  erant?  Nunc  sane  nemo  est,  qui  in  Dissenii  praeceptis  et  schematis  acquiescat.  lam 
enim  didicimus  Pindari  rationem  poeticam  meliore  ac  simpliciore  modo  explicare. 

Recte  vero  Dissen  illud  proposuit:  „In  fabulis  inest  ideale  exemplum  sententiae  carmini 
subiectae."  Inde  autem  apparet  in  expediendis  rebus  mythicis  potissimum  summam  carminis 
spectandam  esse  et  argumentum  fabulae  cum  argumento  ceteraram  carminis  partium  ita  con- 
gruere  debere,  ut  una  quaedam  efficiatur  sententia  summa.  Ceterum  haud  dubie  poeta  sae- 
pissime  ea  usus  est  licentia,  vit  adderet  nonnulla,  quae  neque  ad  sententiam  totius  carminis 
neque  ad  res  quasdam  victoris  pertinerent,  sed  exornando  carmini  idonea  essent.     Quae  res  a 

Dissenio  ipso,  quamquam  eum  minime  praeterierat,  in  commentariis  ad  Pindarum  editis  parum 
observata  est.  Plurimis  in  carminibus  interpretandis  Dissen  ipse  Boeckhii  vestigiis  ingressus 
non  solum  causas  rerum  mythicarum  ex  historicis  rebus  victoris  repetere  studebat  sed  omnia 
omnino  mythica  ad  victorem  referre.  Adeo  difficultate  rei  ipsa  doctissimi  viri  ingenium  videtur 
concitatum  irritatumque  esse.  Atque  hoc  ipso  irritamento  etiam  hodie  sagacissimi  viri  stimu- 
lantur,  ut  non  desistant  Boeckhii,  Dissenii,  Leutschii,  L.  Schmidtii  coniecturarum  numerum  de 
Pindari  rebus  mythicis  vel  historicis  propositarum  novis  augere.  Sed  haud  proficiunt.  Saga- 
citatem  quandam  declarant,  Pindari  carmina  non  expediunt  neque  eorum  fructum  faciUorem 
nobis  reddunt.  Plerumque  summa  carminis  enucleari  potest,  etiamsi  non  contigit,  ut  efficeret 
quis  fabulam  carminis  quasi  imaginem  rerum  victoris  accuratissimam  esse. 

In  carmine  N.  IX.  Dissen,  qui  omnes  carminum  „sententias  cardinales"  vel  ad  aperj/i^ 
vel  ad  suTuxiav  revocat,  quae  apsTTJ  vel  euTvxia  aut  simpHcem  aut  compositam  efficiat  sen- 
tentiam  cardinalem,  dicit  fehcitatem  {oXftov)  Chromii  laudari,  commendari  modestiam  modera- 
tionemque.     Ab  hac  sententia  cardinaH  profectus  fabulam  totumque  carmen  interpretatus  est. 

Alii  ad  summam  huius  carminis  exquirendam  more  suo  imprimis  fabulam  (quae  magnam 
carminis  partem  efficit)  consideraverunt  quam  accuratissime  eiusqne  rationem  omnem,  sicut 
iam  Boeckh  fecerat,    ex  Chromii  temporibus   rebusque   patefacere    atque  illustrare    studuerunt. 

Musis  autem  hivocatis  Chromiique  victoria  commemorata  N.  IX.  poeta  Adrasti  fabulam 
tribus  strophis  tractat,  qui  heros  Argis  ab  Amphiarao  eiectus  rexque  Sicyoniorum  factus  ludos 
Sicyonios  instituerit,  deinde  Argos  reversus  exercitum  in  expeditionem  infehcem  contra  Thebas 
cum  Amphiarao  eduxerit:  Sequuntur  preces  pro  Aetnaeis  adhibitae  laudesque  cum  Aetnaeorum 
tum  Chromii,  cuius  virtus  belHca  etiam  cum  Hectore  comparatur.  Laudes  et  ipsae  trium  fere 
stropharum  locum  obtinent.  Tum  monet  poeta  negotiis  in  iuventute  strenue  iusteque  confectis 
succedere  solere  in  senectute  quietem  neque  Hcere  hominibus  modum  transire.  Absolvit  denique 
carmen  ad  convivium  incipiendum  adhortans  quo  et  ipso  Chromu  victoria  celebretur,  sibique 
ipsi  prosperum  carminis  cantusque  eventum  exoptans. 

Nisi  fabula  esset  de  Adrasto  et  Amphiarao  narrata,  argumentum  summaqae  carminis 
sententia  faciHus  essent  expedienda  et  per  se  satis  perspicua.  Sed  fabula  efficit,  ut  totum 
carmen  in  duas  partes  disiungatur,  quae  prima  specie  inter  se  parum  videantur  nexae. 

Boeckh  Adrasti  et  Amphiarai  dissensiones  beUumque  Thebanum  ad  res  exeunte  anno 
Ol.  76,4  (473  a.  Ch.)  gestas  refert. 

Boeckhii  expHcationem  quamvis  acutam  ac  speciosam  reprobant  et  Dissen  et  Leutsch  et  aHL 

Ac  primum  quidem  mirum  sane  est,  quod  Boeckh  res  mythicas  omnes  vel  ad  Hieronem 
vel  ad  Theronem  referendas  esse  censuit,  quamquam  poetae  maxime  de  Chromio  in  carmine 
hoc  agendum  fuit.  Neque  enim  sufficit,  quod  Boeckh  dicit,  Chromium  in  Thrasydaeo  devin- 
cendo  Hieroni  operam  praestitisse ,  quam  victoriam  e  Thrasydaeo,  ut  ex  Graecis  latam, 
vs.  23  sqq.  tecte  sjgnificari. 

Dissen  docuit  nec  personas  nec  res  expHcationis  a  Boeckhio  propositae  consentire  fabulae 
a  Pindaro  narratae.  Rerum  vero  rationem  a  Boeckhio  propositam  minus  con\'enire  fabulae, 
quod  Hiero  et  Thero  non  behum  quoddam  commune,  sicut  Adrastus  et  Amphiaraus,  gessissent 
sed  Therone  mortuo  Hiero  cum  Thrasydaeo  pugnasset. 

Gravissimum  autem  hoc  est  momentum,  quod  ex  Boeckhii  ratione  fabula  ita  explanari 
non  potest,  ut  concinat  cum  argumento  ceterarum  carminis  partium:  Laudes  Chromu  belHcas 

inesse  fabulae  dicit  Boeckh.  Sed  in  universa  Adrasti  fabula  vix  quisquam,  qui  carmen  vel 
audiat  vel  legat,  Chromii  laudes  inesse  bellicas  facile  sibi  persuadebit,  praesertim  cum  Chromium 
neque  Adrasto  neque  Amphiarao  comparandum  esse  ipse  Boeckh  concesserit. 

His  de  causis  Dissen  aliam  proposuit  fabulae  explicandae  rationem.  Ac  sententiam 
quidem  universae  fabulae  subiectam  primum  spectans,  deinde  fabulam  comparans  cum  „prae- 
sentibus",  quas  dicit,  carminis  rebus,  Adrasti  fabula  poetam  deterrere  voluisse  Chromium 
principesque  Syracusanos,  ne  nova  molirentur  bella,  sibi  persuadet.  Et  Hieronem  et  Chromium 
iam  summam  assecutos  esse  gloriam  bellicam.  Cum  gloria  autem  ac  potentia  crevisse  eorum 
ambitionem  ac  novae  gloriae  cupidinem. 

Ut  aliis  carminibus  multis,  ita  nostro  quoque  commendari  moderationem  viris  summa 
^drtute  summaque  laude  belli  insignibus.  Insatiabilem  gloriae  aviditatem  displicere  diis. 
Hanc  sententiam  inesse  in  fabula  de  Adrasti  exercitusque  Argivi  interitu  narrata.  Qua  in 
narratione  nonnullas  res,  ut  litem  inter  Adrastum  et  Amphiaraum  exortam,  neque  ad  Chro- 
mium  neque  ad  Hieronem  pertinere  sed  ad  necessarium  historiae  fabularis  nexum. 

Qua  in  Dissenii  interpretatione  Leutsch  hoc  reprehendit,  quod  altera  fabulae  pars  sola 
respiciatur ;  ipse  autem  universam  fabulam  ad  unius  Chromii  res  revocat.  Chromio  per  omnem 
vitam  multos  adversarios  fuisse:  id  ex  summa  viri  dignitate  neque  minus  e  rerum  Syracu- 
sanarum  condicione  facile  colligi  posse,  praeterea  ipsis  Pindari  verbis  comprobari.  (N.  I.  24: 
XiXoyx^  ^f  ).i^tJKpo}j.evoi?  idXovS  vdoop  nanvcp  q^speiv  dvTiov  ktX.)  Ita  fieri  potuisse,  ut  Chro- 
mius  ahquamdiu  gratia  Hieronis  amissa  demoveretur  a  publicis  neg-otiis,  paulo  post  vel  sua 
ipsius  prudentia  vel  Aristonoi,  uxoris  fratris,  auxilio  (schol.  N.  IX„  95.)  rursus  primum  digni- 
tatis  atque  honoris  consequeretur  gradum.  Hanc  autem  rerum  mutationem  poetam  respexisse 
videri  vss.  11  — 17.  Alteram  fabulae  partem  (18 — 27)  Leutsch  cum  Dissenio  ad  consilia 
quaedam  bellica  refert,  quae  Chromium  meditatum  esse  cum  atfinibus  suis  conicit,  Verbis  iv  ydp 
Saifxovioi6i  (p6/3oi6i  q^evyovTi  xai  naiSe^  S^e&5v  moneri  victorem,  ne  nimis  coniideret  viribus 
suis  quamvis  maximis.  Fortasse  Chromium  ceterosque  principes  Syracusanos  contra  Acra- 
gantem  et  Himeram  bellum  mohtos  esse,  quibus  urbibus  Graecis,  ut  parcerent,  Pindarum 
voluisse  carmine  suo  efficere. 

Fortasse  etiam  unum  ex  Chromii  propinquis  (Aristonoum)  idem,  quod  Pindarum,  sensisse 
ac  bellum  contra  Graecos  illos  suscipiendum  dissuasisse,  ne  unius  viri  ambitio  perderet  totam 
gentem.  Ita  etiam  de  Amphiarai  persona  in  fabulam  inserta  facile  posse  conici.  Concedit 
quidem  vir  doctissimus  ipse  hanc  suam  fabulae  explanationem  prorsus  in  coniectura  esse 
positam  ;  sed  coniecturam  suam  dicit  optime  comprobari  confirmarique  reliqui  carminis 
argumento.  Sed  eiusmodi  coniecturae  cum  admodum  incertae  tum  non  necessariae  esse 
videntur  ad  interpretationem  carminis. 

Fabula  de  Adrasti  sorte  deque  exercitus  Arg^vi  interitu  narrata  hanc  nobis  maxime 
sententiam  poeta  ante  oculos  ponit:  puniri  a  diis  superbiam  humanam,  etiam  nobilissimos 
heroas  deorumque  filios  perisse,  si  quid  nimia  cum  ambitione  diis  invitis  tentare  studuerint: 
iv  ydp  Saiuovioi6i  htX.  Quod  elogium  exemplis  Adrasti  et  Amphiarai  optime  illustratum  videmus. 
Ille  Argis  pulsus  tamen  rex  erat  nobiHssimus,  qui  Sicyone  novis  diebus  festis  certaminibusque 
ludicris  conditis  in  Ipso  exilio  sibi  gloriam  paraverit  haud  parvam.  Haud  ita  multo  post 
prudentia  sua  eifecit,  ut  Argos  rediret  ac  rursus  fieret  unus  e  potentissimis  principibus  Graeciae. 
Ita  autem   in  summum  fastigium    gloriae   ac  potentiae   emerserat.     Neque   tamen   suis   rebus 

erat  contentus,  sed  vel  contra  deonim  manifestam  voluntatem  una  cum  Amphiarao  profectus 
est  contra  Thebas:  <paivofxevav  8'dp  fV  drav  aTrevdey  o/xiXoS  ixea^ai.  Perierunt  fere  omnes 
iv  6amovioi6i  cpo^oi?.  Dii  enim  immiserant  ipsi  subitum  terrorem  turpissimamque  fugam,  ut 
ulciscerentur  superbiam  illam  nimiamque  sui  confidentiam. 

Ita  ex  mythica  carminis  parte  fere  idem  sequitur,  quod  Solon  notis  illis  ac  pervulgatis  verbis 
expressit:  MtjSev  dyav.     Temperantia  igitur  commendatur  fabula. 

Hoc  plerique  interpretes  recte  intellexerunt  neque  tamen  hac  in  generaU  fabulae  sen- 
tentia  acquieverunt.  Si  autem  comparaverimus  cum  mythica  carminis  parte  alteram,  quae 
preces,  laudes,  admonitiones  continet,  videbimus  poetam  in  exitu  huius  alterius  partis  similem 
quandam  sententiam  proponere  ac  priore  parte.  Dicit  enim  vs.  46.  sq.  el  ydp  djxa  HredvoiS 
TToXXoiS  iTTidoSov  dp7]rai  hvSoS,  ovHer  e6ri  ^varov  eri  GHonids  dXXaS-  eq)dipa68ai  nodoiv. 
Postquam  Aetnaeos  laudavit  ob  virtutes  bellicas  ac  civiles,  imprimis  Chromii  fortitudinem  ac 
prudentiam  summis  laudibus  sustulit,  sic  pergit:  in  novcov  6\  01  (5vv  veoran  yevoovrai  6vv 
re  Sina,  reXe^ei  npoS"  yrjpas-  aiojv  d/xepa  •  ^Groj  Xaxcot^  Ttpoi  SazfAovojv  ^avjna(3rdy  oX^ov.  „Ex 
laboribus  in  iuventute  iuste  peractis  efflorescunt  seni  dies  quieti.  Tu  vero,  Chromie,  a  diis 
mirabilem  nactus  es  felicitatem." 

Quodsi  continuo  poeta  sententiam  illam  generalem,  quam  modo  citavimus,  addit,  ovHer' 
e6ri  7t6p6'0  etc,  quid  haec  omnia  sibi  volunt?  Nonne  idem  hoc  loco  monetur  verbis  expressis, 
quod  antea  poeta  pronuntiaverat  Adrasti  exemplo  proposito? 

Chromium  strenuis  laboribus  summam  consecutus  est  et  gloriam  et  fortunam :  acquiescat 
in  iis,  quae  habet.  Hucusque  se  abstinuit  iniuria  omniaque  egit  6vv  Sina:  ne  incidat  in 
superbiam  neve  admittat  nefas.  Ne  quid  nimis !  lam  contentus  sit.  Quod  Adrastus  cum 
sua  suorumque  pemicie  neglexerat  in  summo  fortunae  fastigio,  ne  id  negligat  Chromius  et 
ipse.     Fruatur  potius  bonis  iam  partis. 

Ita  parti  mythicae  et  alteri  parti  carminis,  in  qua  poeta,  ut  Dissenii  utar  verbo,  directam 
adhibuit  orationem,  una  eademque  subest  sententia  generahs. 

Rationem  autem  eam,  qua  poeta  carmini  fabulam  inseruit,  aptissimam  existimamus  ad 
celebrandam  victoriam  Sicyone  partam.  Namque  <^oz/3&}  '^rjHev  "A8pa6ros  en  ' Adoonov  pee- 
^pois  {iTrniojv  dSXcjv  Hopvcpdv).  Ludorum  igitur  conditorem  itaque  victoriam  et  victorem 
ipsum  celebraturus  dicit  inaemjSoo  nXvrals  ijpcoa  ripiais  narratque  quasi  ex  lege  poesis 
choricae  variam  herois  fortunam.  Neque  nobis  videtur  quaerenda  esse  cum  Leutschio  alia 
causa,  cur  poeta  priorem  fabulae  partem  narraverit  (usque  ad  vs.  17.).  Adrasti  laudibus  com- 
modissime  respondent  in  altera  parte  carminis  laudes  Chromii. 

Sed  de  compositione  carminum  epiniciorum  a  Pindaro  non  inventa  quidem  sed  certe  ex- 
culta,  quam  nostra  memoria  Alezger  et  Ltibbert  a  Terpandro  denuo  repetitam  volunt,  alio  loco 
et  tempore  hominum  doctissimorum  sententias  conferemus. 


PA  Czerner,   Bartholome.eus 

